บริเวณหนังหุ้มปลายมีรอยแดงรอบๆพอรูดลงมันจะรัดนิดๆแต่ไม่มาก ตรงบริเวณที่มีรอยแดงมันจะมีรอยแตก นี่ถือว่าเป็นอะไรมั้ยครับ แล้วต้องรักษายังไง
สวัสดีค่ะ อาการหนังหุ้มปลายอวัยวะเพศชายมีรอยแดงรอบๆ รู้สึกรัดนิดๆดังกล่าวมา อาจจะเกิดจาก ภาวะหนังหุ้มปลายองคชาตตีบหรือเปิดได้ไม่สุด คือภาวะที่ผิวหนังบริเวณปลายองคชาตหดตัวจนไม่สามารถดึงให้เปิดขึ้นได้ดังปกติ ไม่จำเป็นต้องรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวันแต่หากหนังหุ้มปลายที่ตีบมาบีบรัดปลายอวัยวะเพศมากก่อให้เกิดความเจ็บปวดระหว่างมีเพศสัมพันธ์ หรือทำให้การทำความสะอาดอวัยวะเพศเป็นไปได้ยาก ก็ควรทำการขลิบออกสาเหตุอื่นๆเช่น การมีแผลถลอกจากการเสียดสีตื้นๆ การติดโรคติดต่อทางเพศสัมพันธ์ทำให้เกิดแผลที่อวัยวะเพศชายในขณะนี้ควรงดการมีเพศสัมพันธ์ ทำความสะอาดอวัยะเพศภายนอกโดยควรทำความสะอาดบริเวณภายใต้หนังหุ้มปลายด้วยเพื่อไม่ให้มีเชื้อโรคหรือขี้ไคลสะสม และสังเกตอาการค่ะ ถ้าอาการยังเป็นมากขึ้นเรื่อยๆ เจ็บเยอะ ปวดบวม แดง มาก ควรไปพบแพทย์